VCOM พุ่งกว่า 6% โบรกฯแนะ “ซื้อเก็งกำไร” ชูเทคนิคสวย
VCOM พุ่งกว่า 6% โบรกฯแนะ "ซื้อเก็งกำไร" ชูเทคนิคสวย โดยล่าสุด ณ เวลา 11.53 น. ราคาอยู่ที่ระดับ 4.16 บาท บวก 0.24 บาท หรือ 6.12% สูงสุดที่ 4.42 บาท ต่ำสุดที่ 3.94 บาท ด้วยมูลค่าซื้อขาย 360.03 ล้านบาท
11 ม.ค. 2561

ผู้สื่อข่าวรายงานว่า บริษัท วินท์คอม เทคโนโลยี จำกัด (มหาชน) หรือ VCOM ล่าสุด ณ เวลา 11.53 น. ราคาอยู่ที่ระดับ 4.16 บาท บวก 0.24 บาท หรือ 6.12% สูงสุดที่ 4.42 บาท ต่ำสุดที่ 3.94 บาท ด้วยมูลค่าซื้อขาย 360.03 ล้านบาท

ด้าน บล.เคทีบี ระบุในบทวิเคราะห์ (10 ม.ค.) แนะนำ “ซื้อเก็งกำไร”  VCOM ให้แนวรับ 3.84-3.94 จุด แนวต้าน 4.22-4.36 จุด ถึงแม้จะเข้าเทรดไม่นาน แต่โครงสร้างปัจจุบันมีการฟอร์มตัวที่เป็นรูปแบบ V Shape ปัจจุบันราคายืนเหนือ 4 บาทได้หรือ ยืนได้ในระดับ 50% ของโครงสร้างทั้งหมด ทำให้มีมุมในเชิงบวกต่อ VCOM ที่จะขึ้นไปที่ระดับ 61.8% หรือ 2 ใน 3 ของโครงสร้างได้ไม่ยาก